Megismerik ezt a középkorú úriembert? Ő bizony maga a Forma-1 (volt) ura és irányítója, Bernie Ecclestone. Akkor sem látszott rajta a kor, 86-ban már 56. születésnapjához közelített. És nagyban dolgozott azon, hogy a Forma-1-ből a világ egyik legnagyobb brendjét csinálja: ezért is találta ki a Magyar Nagydíjat, az első versenyt a Vasfüggöny mögött, azaz a világ szocialista részén. Annyira telitalálatnak bizonyult, hogy még 2017-ben is világsiker, sőt, ha minden igaz, legalább 2026-ig az is marad. Addig van ugyanis szerződése a Hungaroringnek az F1-gyel, és ezt a megállapodást még Bernie kötötte, tavaly. (Fotó: Urbán Tamás / Index)